**Kozmetički praktikum – voditeljica Kristina Grlić**

 Zanimanje kozmetičar uvedeno je u školskoj godini 2017./2018. kada je u kombinirani razred s frizerima upisano dvanaest učenica kozmetičarki.

Kozmetički praktikum u učionici 44 A ima kapacitet dvanaest do trinaest mjesta i u njemu je smješteno pet radnih jedinica (ležajeva) s pripadajućom opremom, kao što su dva pomoćna stolića, pet lupa, pet vapozona, dvije visoke frekvencije i termo deka za tretman aromaterapije. Praktikum je opremljen i aparatima za tretmane depilacije (grijačima voska). Vrhunskom opremom i preparatima želi se omogućiti kvalitetan rad u struci. Tretmani lica, aromaterapija, depilacija i masaža samo su dio širokog spektra praktičnoga rada naših kozmetičarki pod vodstvom stručne nastavnice Kristine Grlić. U ovom praktikumu prvi i drugi razred obavlja Praktičnu nastavu u školi, a drugi razred Tehnološke vježbe.